DEĊIŻJONI TAL-KUNSILL 2008/732/PESK
tal-15 ta’ Settembru 2008
li timplimenta l-Pożizzjoni Komuni 2004/293/PESK li ġġedded il-miżuri b'appoġġ għall-implimentazzjoni effettiva tal-mandat tat-Tribunal Kriminali Internazzjonali għall-ex Jugoslavja (TKIJ)
IL-KUNSILL TA' L-UNJONI EWROPEA,
Wara li kkunsidra l-Pożizzjoni Komuni 2004/293/PESK (1), u b'mod partikolari l-Artikolu 2 tagħha, flimkien ma' l-Artikolu 23(2) tat-Trattat dwar l-Unjoni Ewropea,
Billi:
(1)
Permezz tal-Pożizzjoni Komuni 2004/293/PESK, il-Kunsill adotta miżuri għall-prevenzjoni tad-dħul jew transitu fit-territorji ta' l-Istati Membri ta' persuni li huma involuti f'attivitajiet suxxettibbli li jgħinu lil persuni akkużati mit-Tribunal Kriminali Internazzjonali għall-ex Jugoslavja (TKIJ) sabiex ikomplu jevadu l-ġustizzja jew li, barra minn hekk, jaġixxu b'mod li jista' jimpedixxi lit-Tribunal milli jimplimenta, kif dovut, il-mandat tiegħu.
(2)
Konsegwentement għat-trasferiment tas-Sur Radovan KARADZIC, imqiegħed f'detenzjoni mit-TKIJ fit-30 ta' Lulju 2008, għandhom jitneħħew mil-lista li tinsab fl-Anness tal-Pożizzjoni Komuni 2004/293/PESK ċerti persuni li huma konnessi mas-Sur KARADZIC.
(3)
Il-lista li tinsab fl-Anness mal-Pożizzjoni Komuni 2004/293/PESK għandha għalhekk tiġi emendata,
IDDEĊIEDA:
Artikolu 1
Il-lista ta' persuni li tidher fl-Anness mal-Pożizzjoni Komuni 2004/293/PESK hija b'dan sostitwita mil-lista li tidher fl-Anness ma' din id-Deċiżjoni.
Artikolu 2
Din id-Deċiżjoni għandha tibda jkollha effett fil-jum ta' l-adozzjoni tagħha.
Artikolu 3
Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
Magħmula fi Brussell, 15 ta’ Settembru 2008.